กฎ กกฎ ก.ก.ฉบับที่ ๑ (พ.ศ. ๒๕๒๘)ออกตามความในพระราชบัญญัติระเบียบข้าราชการกรุงเทพมหานครพ.ศ. ๒๕๒๘ ว่าด้วยหลักเกณฑ์และวิธีการเลือกตั้งผู้แทนข้าราชการครูกรุงเทพมหานคร ตลอดจนการพ้นจากตำแหน่งผู้แทนข้าราชการครูกรุงเทพมหานคร[๑] อาศัยอำนาจตามความในมาตรา ๒๑ (๒) และมาตรา๒๕ วรรคสอง แห่งพระราชบัญญัติระเบียบข้าราชการกรุงเทพมหานคร พ.ศ. ๒๕๒๘ ก.ก. ออกกฎก.ก. ไว้ ดังต่อไปนี้ข้อ ๑ผู้มีสิทธิเลือกตั้งผู้แทนข้าราชการครูกรุงเทพมหานครใน อ.ก.ก. ข้าราชการครูต้องเป็นข้าราชการครูกรุงเทพมหานครข้าราชการครูกรุงเทพมหานครคนหนึ่งมีสิทธิลงคะแนนเลือกผู้แทนข้าราชการครูกรุงเทพมหานครได้ไม่เกินสี่คนการลงคะแนนเป็นสิทธิเฉพาะตัว จะมอบหมายให้ผู้อื่นลงคะแนนแทนไม่ได้ข้อ ๒ผู้มีสิทธิสมัครรับเลือกตั้งเป็นผู้แทนข้าราชการครูกรุงเทพมหานคร ใน อ.ก.ก.ข้าราชการครูต้องเป็นข้าราชการครูกรุงเทพมหานคร ซึ่งดำรงตำแหน่งและได้รับเงินเดือนไม่ต่ำกว่าระดับ๕ หรือเป็นข้าราชการครูกรุงเทพมหานคร ซึ่งดำรงตำแหน่งหรือเคยดำรงตำแหน่งซึ่งมีหน้าที่เป็นผู้สอนในสถานศึกษามาแล้วไม่น้อยกว่าสิบปีโดยนับถึงวันเลือกตั้งข้อ ๓ถ้ามีข้าราชการครูกรุงเทพมหานครสมัครรับเลือกตั้งไม่เกินสี่คน ให้ถือว่าข้าราชการครูกรุงเทพมหานครผู้นั้นได้รับเลือกตั้งจากข้าราชการครูกรุงเทพมหานครโดยไม่ต้องมีการเลือกตั้งข้อ ๔ ผู้แทนข้าราชการครูกรุงเทพมหานครใน อ.ก.ก.ข้าราชการครูมีวาระอยู่ในตำแหน่งคราวละสี่ปี นับแต่วันเลือกตั้งเมื่อผู้แทนข้าราชการครูกรุงเทพมหานครจะถึงกำหนดพ้นจากตำแหน่งตามวาระให้กรุงเทพมหานครดำเนินการเลือกตั้งผู้แทนข้าราชการครูกรุงเทพมหานครภายในสามสิบวันนับแต่วันที่ผู้แทนข้าราชการครูกรุงเทพมหานครคนก่อนพ้นจากตำแหน่งข้อ ๕ นอกจากการพ้นจากตำแหน่งตามวาระตามข้อ ๔ผู้แทนข้าราชการครูกรุงเทพมหานครพ้นจากตำแหน่งเมื่อ(๑) ตาย(๒) ลาออกโดยยื่นหนังสือใบลาออกต่อประธาน อ.ก.ก. ข้าราชการครู และให้มีผลนับแต่วันถัดจากวันยื่นหนังสือลาออก(๓) เป็นบุคคลล้มละลาย(๔) เป็นคนไร้ความสามารถหรือคนเสมือนไร้ความสามารถ(๕)ได้รับโทษจำคุกโดยคำพิพากษาถึงที่สุด หรือคำสั่งที่ชอบด้วยกฎหมายให้จำคุกเว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ(๖)พ้นจากการเป็นข้าราชการครูกรุงเทพมหานครในกรณีที่ผู้แทนข้าราชการครูกรุงเทพมหานครพ้นจากตำแหน่งก่อนวาระให้ผู้ที่ได้รับเลือกตั้งในลำดับถัดไปในประกาศผลการเลือกตั้ง เป็นผู้แทนข้าราชการครูกรุงเทพมหานครแทนเว้นแต่วาระการดำรงตำแหน่งผู้แทนข้าราชการครูกรุงเทพมหานครจะเหลือไม่ถึงเก้าสิบวันถ้าไม่มีผู้ได้รับเลือกตั้งในลำดับถัดไปหรือเมื่อมีการแต่งตั้งผู้ที่ได้รับการเลือกตั้งในลำดับถัดไปตามวรรคสองแล้วยังไม่ครบจำนวนตำแหน่งที่ว่างให้กรุงเทพมหานครดำเนินการเลือกตั้งซ่อมให้แล้วเสร็จภายในหกสิบวันนับแต่วันที่ผู้แทนข้าราชการครูกรุงเทพมหานครก่อนพ้นจากตำแหน่งผู้แทนข้าราชการครูกรุงเทพมหานคร ตามวรรคสองและวรรคสามอยู่ในตำแหน่งเท่ากับวาระที่เหลืออยู่ของผู้ที่ตนแทนข้อ ๖ ในการดำเนินการเลือกตั้งให้กรุงเทพมหานครมีอำนาจและหน้าที่ ดังนี้(๑) กำหนดหน่วยเลือกตั้งโดยกำหนดหน่วยงานทางการศึกษาหนึ่งหน่วยหรือหลายหน่วยรวมกันเป็นหน่วยเลือกตั้งหนึ่งหน่วยทั้งนี้ โดยคำนึงถึงจำนวนข้าราชการครูกรุงเทพมหานครผู้มีสิทธิเลือกตั้งสถานที่ตั้ง และการคมนาคม(๒) กำหนดวิธีการและขั้นตอนการดำเนินการเลือกตั้งในรายละเอียดเพื่อให้การเลือกตั้งดำเนินไปโดยเรียบร้อยและเป็นธรรมเท่าที่ไม่ขัดหรือแย้งกับที่กำหนดในกฎ ก.ก. นี้(๓)ประกาศกำหนดหน่วยเลือกตั้งวิธีการและขั้นตอนการเลือกตั้ง วัน เวลา และ สถานที่เลือกตั้งทะเบียนรายชื่อผู้มีสิทธิเลือกตั้งปิดไว้โดยเปิดเผยที่หน่วยงานทางการศึกษาก่อนวันเลือกตั้งไม่น้อยกว่าสามสิบวันข้อ ๗ ในการดำเนินการเลือกตั้งให้ใช้วิธีออกเสียงลงคะแนนโดยตรงและลับและให้ถือว่าผู้มีคะแนนสูงสุดตามลำดับเป็นผู้ได้รับเลือกตั้งเป็นผู้แทนข้าราชการครูกรุงเทพมหานครในกรณีที่มีผู้ได้รับคะแนนเท่ากันหลายคน ให้ดำเนินการจับสลากเฉพาะผู้ที่ได้รับคะแนนเท่ากันนั้นเพื่อจัดอันดับในประกาศผลการเลือกตั้งข้อ ๘ การประกาศผลการเลือกตั้งให้ประกาศโดยจัดเรียงลำดับจากผู้ที่ได้รับคะแนนมากที่สุดไปจนถึงผู้ที่ได้รับคะแนนน้อยที่สุดข้อ ๙ให้กรุงเทพมหานครเก็บรักษาประกาศผลการเลือกตั้งผู้แทนข้าราชการครูกรุงเทพมหานครตามข้อ๘ ไว้จนกว่าจะถึงกำหนดครบตามวาระการเป็นผู้แทนข้าราชการครูกรุงเทพมหานครสมัยนั้นบทเฉพาะกาล ข้อ ๑๐ ในการดำเนินการเลือกตั้งครั้งแรกหากไม่สามารถดำเนินการตามกำหนดเวลาในข้อ ๖ (๓) ได้ให้กรุงเทพมหานครกำหนดเวลาตามความเหมาะสมให้ไว้ ณ วันที่ ๑๓ พฤศจิกายน พ.ศ. ๒๕๒๘พลเอก สิทธิจิรโรจน์รัฐมนตรีว่าการกระทรวงมหาดไทยประธาน ก.ก.เลิศศักดิ์/ผู้จัดทำ๒๕ พฤศจิกายน ๒๕๕๓[๑] ราชกิจจานุเบกษาเล่ม ๑๐๒/ตอนที่ ๑๗๓/หน้า ๖/๒๑ พฤศจิกายน ๒๕๒๘